Valentynopskop! - Mogol Pos
February 24, 2017 July 6, 2017 - by Admin - Leave a Comment
Ruan Louw en Beulah Prinsloo is as Meneer en Mejuffrou Valentyn aangewys
LEPHALALE – Die leerders van Hoërskool Ellisras het Donderdagaand 16 Februarie hulle Valentynsdag met 'n jolige opskop gevier.
Die leerders was soos modelle geklee en het soos professionele dansers oor die dansbaan gegly. Die hele leerdersraad (natuurlik met die hulp en raad van hulle ma's) was verantwoordelik vir die reëlings van dié aand vir die liefde.
Die sukses van die geleentheid kan toegeskryf word aan die kinders se energie en lewenslus. Daar was geen reël dat jy 'n metgesel moes hê nie – leerders het sommer in 'n kring gedans en ook net daar gekuier.